கேள்வி: இராஜ்சிறீ தேஷ்பாண்டே பற்றி விளக்கவும்.
பதில்: இராஜ்ஸ்ரீ தேஷ்பாண்டே (''Rajshri Deshpande'') ஓர் இந்திய நடிகர், ஆர்வலரும் ஆவார். இயக்குநர் பான் நளினின் "''ஆங்கிரி இன்டியன் காட்டெஸ்''" (கோபமான இந்திய தேவதைகள்) என்ற படத்தில் இலட்சுமி என்ற கதாபாத்திரத்தில் நடித்து இவர் சர்வதேச அங்கீகாரம் பெற்றார். இதைத் தொடர்ந்து சனல் குமார் சசிதரனின் "''செக்ஸி துர்கா''" என்ற படத்தில் துர்காவாக நடித்தார். இது ரோட்டர்டாம் திரைப்பட விழாவில் கிவோசு தோசர் விருதை வென்றது. பிபிசி ஒன்னின் ''மெக்மாஃபியா''வில் மஞ்சு என்ற கதாபாத்திரத்திலும் நடித்தார். அனுராக் காஷ்யப் இயக்கிய நெற்ஃபிளிக்சு தொடரான ''சேக்ரெட் கேம்ஸில்'' சுபத்ராவாக நடித்ததற்காக விமர்சன ரீதியான பாராட்டுகளைப் பெற்றார். இவர் நந்திதா தாஸின் ''மான்டோ'' படத்தில் ஒருது எழுத்தாளர் இசுமத் சுகதாய் வேடத்தில் நடித்தார்.